**Sisekaitseakadeemia 2018/2019. õppeaasta**

 **SULGPALLI MV**

**J U H E N D**

**EESMÄRK**

Populariseerida sulgpallimängu ja selgitada välja Sisekaitseakadeemia meistrid sulgpallis.

**AEG JA KOHT**

**KOLMAPÄEVAL, 17. oktoobril algusega kell 10.30 PPK Paikuse kooli võimlas.**

**VÕISTLUSKLASSID: meesüksik, naisüksik, segapaar**

Võistlused toimuvad klassides, kuhu on registreerunud vähemalt 4 võistlejat või paari.

**OSAVÕTJAD**

Osa võivad võtta kõik akadeemia õppurid ja töötajad. Väljaspool arvestust võivad osaleda SKA vilistlased.

**VÕISTLUSTE KORRALDUS**

**Võistluste peakohtunik on Rein Mõnnakmäe.**

Võisteldakse alagrupi või olümpiasüsteemis sõltuvalt osalejate arvust võistlusklassis. Täpne võistluste süsteem teatatakse osalejatele pärast registreerimistähtaja lõppu. Paigutamise ja loosimise aluseks on viimati avaldatud Eesti sulgpalli edetabel ning ametkondlike ja üliõpilasvõistluste tulemused.

**AUTASUSTAMINE**

Medalitega autasustatakse iga võistlusklassi kolme paremat.

Individuaalne võitja toob oma üksusele (kolledžile) nii palju punkte, kui on selles klassis osalejaid, teine koht 1 punkti võrra vähem jne, segapaari puhul toob kumbki võistlejaist oma üksusele nii palju punkte, kui on osalevaid paare, teise koha saavutanud kumbki 1 punkti võrra vähem jne.

Rändkarikas antakse kokkuvõttes rohkem punkte kogunud üksusele, punktide võrdsuse korral klassides kõrgema koha või rohkem kõrgemaid kohti saanud üksusele.

**EELREGISTREERIMINE neljapäevaks, 10. oktoobriks Rein Mõnnakmäele (****rein.monnakmae@sisekaitse.ee****).**

Epp Jalakas

spordijuht-lektor